Kako sam ja doživjela filozofiju

Ja sam doživjela filozofiju kao vrlo plemenitu i zahtjevnu disciplinu koja nije za svakoga. Ona nas uči promišljati na drugačiji način i stvoriti drugačiji pogled na svijet. Filozofija se uvelike razlikuje od ostalih rješavanja problema i pitanja, ona se svojim kritičkim pristupom oslanja na argumente. Riječ filozofija potječe iz antičke Grčke (philosophia) što znači ljubav prema znanju tj. ljubav prema mudrosti. Filozof iskazuje žudnju za mudrošću te se ne zadovoljava nijednim odgovorom kao konačnim, uvijek iznova postavlja pitanje. Filozofija se bavi temeljnim pitanjima raznih umjetnosti, znanosti, pitanjima vezanih uz svijet, čovjeka i postojanju dobra i zla. Tijekom povijesti definicija filozofije se mijenjala, danas i dalje teško definiramo filozofiju, ali bismo je najbliže opisali kao sustavno proučavanje općih apstraktnih pitanja o biću, bitku, ljudskoj egzistenciji, umu, stvarnosti, znanju i istini. Filozofija započinje čim naš svakidašnji svijet izgubi svoju samorazumljivost, čim si počnemo postavljati pitanja o onome naizgled neupitnim. Možemo izdvojiti dva izvora filozofije, a to su čuđenje nad onime što je drugima potpuno razumljivo i potresenost zbog svoje svijesti o izgubljenosti. Filozofskim pitanjima jednostavno nema kraja jer pitanja koja ona postavlja važnija su od odgovora, a svaki se odgovor pretvara u novo pitanje. Na kraju možemo zaključiti kako je Sokrat rekao - „ Iskustvo je najbolja škola, samo je školarina skupa.“

Mia Mrazović, 2.c